બીજું, ફિલ્મમાં જીવન બદલી નાખે એવા ઘણા મેસેજ છુપાયેલા જેમ કે જરૂર પડ્યે પરિવારની જવાબદારી ઉઠાવવી, કોઈ પણ સ્થિતિમાં ખુશ રહેવું, સપનાં જોવાનું ક્યારેય કોઈ પણ સ્થિતિમાં ન છોડવું, ઈશ્વરે કોઈ ટૅલન્ટ આપી હોય તો એને ખીલવવા માટે બધા જ પ્રયત્નો કરી છૂટવા, આપણી આસપાસની દુનિયા વિશે સંવેદનશીલ બનવું, સાચા મિત્રો હીરા જેવા હોય છે; તેમને મેળવવા અને તેમની કદર કરવી, પૈસો નહીં; પૅશન અગત્યની છે, ઈશ્વર ગમે તે સ્થિતિમાં આપણને લાવીને મૂકે પણ આપણું કામ રોદણાં રોવાનું નહીં; મહેનત કરીને આગળ વધવાનું છે... કોઈ બાબાજીના પ્રવચન જેવા લાગતા આ મેસેજ ‘હવા હવાઈ’માં ગજબનાક સરળતાથી આપવામાં આવ્યા છે.